Στρατιωτική υπηρεσία

Στρατιωτική θητεία είναι η υπηρεσία που προσφέρεται από μεμονωμένα άτομα ή ομάδες στον στρατό ή σε άλλο στρατιωτικό οργανισμό είτε ως μισθωτή εργασία είτε ως υποχρεωτική στράτευση (εκτός από ορισμένες κατηγορίες). Σε κάποιες χώρες η υπηρεσία είναι εθελοντική ή γίνεται επιλεκτική στρατολόγηση. Τα περισσότερα κράτη της Ευρώπης, του ΝΑΤΟ και άλλα έχουν καθαρά επαγγελματικό στρατό, ενώ υπάρχουν και χώρες χωρίς καθόλου ένοπλες δυνάμεις.

 Περιλαμβάνονται συνολικά 195 χώρες. Για τη Λιβύη και την Υεμένη δεν υπάρχουν σαφή στοιχεία (εμπόλεμες περιοχές)· Ταϊβάν, Παλαιστίνη και Δυτική Σαχάρα δεν είναι εντελώς αναγνωρισμένα κράτη. Για συγκεντρωτικούς πίνακες μπορείτε να δείτε και στο λήμμα: Στρατολόγηση Οι παρακάτω 106 χώρες δεν επιβάλλουν υποχρεωτική στράτευση ή την έχουν καταργήσει: Οι θέσεις του στρατού καλύπτονται από εθελοντές σε συνδυασμό με επιλεκτική στρατολόγηση υποψηφίων, ανάλογα με τις ανάγκες του στρατεύματος. Καζακστάν Μολδαβία Αγία Λουκία Άγιος Βικέντιος και Γρεναδίνες Άγιος Μαρίνος Ο Άγιος Μαρίνος έχει έναν από τους μικρότερους στρατούς στον κόσμο. Οι διαφορετικές πτέρυγές του έχουν επίσης διαφορετικές λειτουργίες, εκτελώντας εθιμοτυπικά καθήκοντα, περιφρουρώντας τα σύνορα, φρουρώντας κυβερνητικά κτήρια και βοηθώντας την αστυνομία σε ποινικές υποθέσεις. Λειτουργεί επίσης χωροφυλακή, η οποία τεχνικά είναι μέρος του στρατού. Ολόκληρο το στρατιωτικό σώμα εξαρτάται από τη συνεργασία των ενόπλων δυνάμεων και των εθελοντών συντρόφων τους, οι οποίοι απαρτίζουν τη Στρατιωτική Δύναμη Εθελοντών (Corpi Militari Volontari). Η Ιταλία ευθύνεται για την άμυνα από την επιβουλή του στρατού μιας ξένης δύναμης. Άγιος Χριστόφορος και Νέβις Αγκόλα Η στρατιωτική θητεία είναι υποχρεωτική για τους άνδρες 20-45 ετών, με διάρκεια 2 χρόνια. Το ναυτικό είναι εξ' ολοκλήρου στελεχωμένο με εθελοντές. Για όσους δεν θέλουν να κρατήσουν όπλο προβλέπεται εναλλακτική υπηρεσία. Αζερμπαϊτζάν Το Αζερμπαϊτζάν έχει υποχρεωτική στρατιωτική υπηρεσία για όσους ενήλικες άνδρες κριθούν κατάλληλοι. Η θητεία διαρκεί 12 μήνες για πτυχιούχους πανεπιστημίων και 18 μήνες για τους υπόλοιπους. Αναβολές χορηγούνται για οικογενειακούς λόγους, για σπουδές ή λόγους υγείας. Σύμφωνα με το άρθρο 76.2 του Συντάγματος του Αζερμπαϊτζάν, αν οι πεποιθήσεις των πολιτών έρχονται σε αντίθεση με την υπηρεσία στον στρατό, τότε σε ορισμένες περιπτώσεις που προβλέπονται από τη νομοθεσία, επιτρέπεται εναλλακτική υπηρεσία αντί για κανονική στρατιωτική θητεία. Αίγυπτος Η Αίγυπτος έχει υποχρεωτικό πρόγραμμα στρατιωτικής θητείας για άνδρες ηλικίας μεταξύ 18 και 30 χρονών, που διαρκεί 1-3 χρόνια ανάλογα με την εκπαίδευση (όσοι έχουν ανώτερες σπουδές υπηρετούν λιγότερο). Η κατάταξη αναβάλλεται για τους φοιτητές μέχρι το πέρας των σπουδών τους, εφόσον τις ολοκληρώσουν μέχρι την ηλικία των 28 ετών. Όσοι δεν έχουν αδέρφια ή στηρίζουν την οικογένεια τους απαλλάσσονται, καθώς επίσης και κάθε Αιγύπτιος που έχει διπλή υπηκοότητα. Κάποιοι Αιγύπτιοι αποφεύγουν τη στρατολόγηση και ταξιδεύουν στο εξωτερικό μέχρι να φτάσουν την ηλικία των 30 ετών οπότε θεωρούνται ακατάλληλοι για στράτευση, και απλά πληρώνουν ένα πρόστιμο. Μια τέτοια αντιμετώπιση θεωρείται δείγμα "κακού ηθικού χαρακτήρα", και έχει σαν συνέπεια ο "μη πατριώτης" πολίτης να μην μπορεί να αποκτήσει δημόσια θέση. Αιθιοπία Αϊτή Δεν υπάρχει στρατολόγηση καθώς οι ένοπλες δυνάμεις διαλύθηκαν το 1994, μετά την πτώση του στρατιωτικού καθεστώτος το οποίο είχε κυβερνήσει την Αϊτή από το 1991. Η τελευταία προσπάθεια για να δημιουργηθεί ένας υποτυπώδης στρατός έγινε το 2017, σε εθελοντική πάντα βάση. Ακτή Ελεφαντοστού Η στράτευση είναι υποχρεωτική για τις ηλικίες 18-25 επιλεκτικά, ωστόσο στην πράξη δεν επιβάλλεται. Τα τελευταία χρόνια, η πρώην γαλλική αποικία υπέφερε από εμφύλιους πολέμους και πραξικοπήματα, με παράλληλη δράση ειρηνευτικών δυνάμεων (MINUCI, ONUCI). Από το 2004 γίνονται προσπάθειες για αφοπλισμό μεγάλου αριθμού διαφωνούντων που έχουν παρεισφρήσει στις τάξεις του στρατού. Το 2017 σημειώθηκε πάλι ανταρσία, για αύξηση των μισθών και άλλα οικονομικά αιτήματα. Η κυβέρνηση καλείται να αναδιατάξει το στράτευμα, με επαγγελματική οργάνωση στα δυτικά πρότυπα. Αλβανία Η Αλβανία έχει καταργήσει τη στρατιωτική θητεία. Το 2010 αποφασίστηκε η δημιουργία επαγγελματικού στρατού. Αλγερία Η Αλγερία έχει υποχρεωτική στρατιωτική θητεία για πολίτες 19-30 ετών. Το 2014 η διάρκεια μειώθηκε από 18 σε 12 μήνες. Ανατολικό Τιμόρ Ανδόρρα Αντίγκουα και Μπαρμπούντα Αργεντινή Η Αργεντινή κατήργησε την υποχρεωτική θητεία το 1994 και την αντικατέστησε με μισθοφορικό στρατό. Η κατάργηση της θητείας ήταν επακόλουθο της έλλειψης εμπιστοσύνης στον στρατό, της μείωσης του προϋπολογισμού που ανάγκασε τον στρατό να στρατολογεί λιγότερους νεοσύλλεκτους, την εμπειρία του πολέμου στα νησιά Φόκλαντ το 1982 που απέδειξε την ανωτερότητα των επαγγελματιών στρατιωτών, και μία σειρά σκανδάλων σχετικά με τη βιαιότητα της εκπαίδευσης που κορυφώθηκαν με τη δολοφονία του στρατιώτη Ομάρ Καράσκο σε μία στρατιωτική βάση το 1994, ως αποτέλεσμα μίας βίαιης άσκησης πειθαρχίας. Η στρατολόγηση στην Αργεντινή είναι γνωστή ως la colimba, ενώ οι στρατιώτες ως colimbas. Η λέξη colimba είναι σύνθετη, και παράγεται από τις αρχικές συλλαβές των ρημάτων correr (τρέχω), limpiar (καθαρίζω) και barrer (σκουπίζω), επειδή θεωρούνταν ότι το μόνο που έκαναν οι στρατιώτες ήταν να τρέχουν, να καθαρίζουν, και να σκουπίζουν. Αρμενία Η Αρμενία έχει δίχρονη υποχρεωτική στρατιωτική θητεία για άνδρες από 18 έως 27 ετών. Μετά το 2003 δίνεται η δυνατότητα εναλλακτικής (άοπλης ή κοινωνικής) υπηρεσίας. Αυστραλία Παρόλο που σε καιρό πολέμου (Α΄ Παγκόσμιος Πόλεμος, Β΄ Παγκόσμιος Πόλεμος, Πόλεμος της Κορέας, Πόλεμος του Βιετνάμ) εφαρμόστηκαν διάφορα συστήματα στρατολόγησης, η Αυστραλία σήμερα έχει καταργήσει την υποχρεωτική θητεία. Η κατάργηση έγινε το 1972 από την κυβέρνηση του Γκαφ Ουίτλαμ (Gough Whitlam). Αυστρία Η Αυστρία έχει υποχρεωτική θητεία για άνδρες από 18 έως 35 ετών με καλή φυσική κατάσταση. Από το 2006, η στρατιωτική υπηρεσία διαρκεί 6 μήνες. Οι αντιρρησίες συνείδησης μπορούν να προσφέρουν εναλλακτική υπηρεσία (Zivildienst) διάρκειας 9 μηνών. Περίπου 3 στους 4 υπηρετεί συνολικά, ενώ σχεδόν οι μισοί επιλέγουν την εναλλακτική υπηρεσία. Τον Ιανουάριο του 2013 διεξήχθη δημοψήφισμα για την κατάργηση της υποχρεωτικής θητείας, όμως απορρίφθηκε με ποσοστό 60%. Η Αυστρία δεσμεύεται, παρ' όλα αυτά, από τη Διακήρυξη Ουδετερότητας που ενυπάρχει στο Σύνταγμα της. Αφγανιστάν Βανουάτου Βατικανό Βέλγιο Το Βέλγιο ανέστειλε την υποχρεωτική θητεία το 1994. Βενεζουέλα Το άρθρο 134 του Συντάγματος της Βενεζουέλας αναφέρει μεταξύ άλλων ότι " Κάθε πολίτης, σύμφωνα με τους ορισμούς των νόμων, είναι υποχρεωμένος να παρέχει κοινωνική ή στρατιωτική υπηρεσία, όταν απαιτείται, για την άμυνα της χώρας, τη διατήρηση και την ανάπτυξη της, και την αντιμετώπιση καταστάσεων που αποτελούν δημόσια καταστροφή. Κανείς δεν πρέπει να επιστρατεύεται με τη βία.." Όλοι οι άντρες είναι υποχρεωμένοι να εγγραφούν στους καταλόγους για στρατολόγηση, αν και η κατάταξη παρά τη θέληση τους απαγορεύεται. Παρ' όλα αυτά, η μη εγγραφή για στρατολόγηση καθώς και η άρνηση υπηρεσίας όταν κάποιος κληθεί από τον στρατό επιφέρει κυρώσεις. Στην πράξη όλοι οι πολίτες καλούνται να συνεισφέρουν με κάποιο τρόπο στην άμυνα, τη διασφάλιση της εσωτερικής τάξης, την οικονομική ανάπτυξη και την καταπολέμηση του εγκλήματος. Η ενεργή δύναμη είναι πάνω από 100.000 στρατιώτες, ενώ μαζί με τους υπόλοιπους κλάδους, πολιτοφυλακές και στρατιωτικές οργανώσεις φτάνουν τις 350.000 - 500.000 Η διάρκεια της θητείας είναι 24-30 μήνες και εφαρμόζεται επιλεκτικά στις ηλικίες 18-50. Βιετνάμ Βολιβία Η στρατιωτική θητεία είναι υποχρεωτική για άνδρες ηλικίας 18-22 ετών, με διάρκεια ένα έτος. Όταν ο ετήσιος αριθμός εθελοντών δεν επαρκεί, επιβάλλεται στρατολόγηση μέχρι την κάλυψη των ελλείψεων. Παλιότερα αυτό συνέβαινε και για παιδιά μέχρι 14-16 ετών, όμως με τον νέο νόμο ρυθμίστηκε το καθεστώς και για τις γυναίκες, που δε μπορούν να καταταχτούν χωρίς τη θέλησή τους. Υπάρχει επίσης η εναλλακτική υπηρεσία Έρευνας και Διάσωσης, με διάρκεια 2 έτη. Βόρεια Κορέα Μετά την αποφοίτηση από το σχολείο, όλοι οι πολίτες της Βόρειας Κορέας υποχρεούνται να υπηρετήσουν στον στρατό. Η διάρκεια της θητείας για τους άντρες είναι 10 χρόνια και για τις γυναίκες 3-5 (από την ηλικία των 18-20 μέχρι τα 23) Η στρατολόγηση των γυναικών είναι μερική, και σε χαμηλή αναλογία. Αν κάποιος θέλει να συνεχίσει τις σπουδές, μπορεί να του χορηγηθεί αναβολή. Βόρεια Μακεδονία Η Βόρεια Μακεδονία κατήργησε τη στρατιωτική θητεία τον Οκτώβριο του 2006. Βοσνία και Ερζεγοβίνη Η Βοσνία και Ερζεγοβίνη κατήργησε την υποχρεωτική θητεία το 2005. Βουλγαρία Η Βουλγαρία έχει καταργήσει την υποχρεωτική στρατιωτική θητεία. Οι τελευταίοι κληρωτοί στρατιώτες απολύθηκαν στις 25 Νοεμβρίου 2007. Προηγουμένως, η θητεία ήταν υποχρεωτική για άρρενες πολίτες από 18 έως 27 ετών. Η διάρκεια της θητείας υπολογίζονταν σε συνάρτηση με την εκπαίδευση του κληρωτού. Για κατόχους πτυχίου και φοιτητές πανεπιστημίων η θητεία ήταν 6 μήνες, ενώ για πολίτες με μικρότερη μόρφωση 9 μήνες. Το 1994 η θητεία διαρκούσε 2 χρόνια, αλλά σταδιακά μειωνόταν, μέχρι την πλήρη κατάργηση. Βραζιλία Η διάρκεια της θητέιας στη Βραζιλία είναι 10-12 μήνες. Ενώ σύμφωνα με τον νόμο όλοι οι άρρενες πολίτες πρέπει να υπηρετήσουν, στην πράξη ο στρατός επανδρώνεται από εθελοντές (πολλοί από τους οποίους στη συνέχεια γίνονται μισθοφόροι) και μόνο ένα 5 με 10% των κληρωτών τελικά υπηρετεί τη θητεία του. Τις περισσότερες φορές η κυβέρνηση δεν απαιτεί από όσους σπουδάζουν ή έχουν μόνιμη δουλειά να καταταγούν, ενώ και οι φοιτητές μπορούν να παρακολουθήσουν ειδική στρατιωτική εκπαίδευση που αντικαθιστά την υποχρέωση στράτευσης. Γαλλία Το σύγχρονο σύστημα στρατολόγησης επινοήθηκε κατά τη διάρκεια της Γαλλικής Επανάστασης. Νόμος του 1798 όρισε ότι "κάθε Γάλλος είναι στρατιώτης και αφιερώνει τον εαυτό του στην άμυνα του έθνους". Έτσι, ο Ναπολέων Α΄ Βοναπάρτης κατάφερε να δημιουργήσει τον Μεγάλο Στρατό, ο οποίος έλαβε μέρος στον πρώτο μεγάλο πόλεμο μέσα στην ευρωπαϊκή ήπειρο. Η Γαλλία κατήργησε την υποχρεωτική θητεία σε καιρό ειρήνης το 1996 ενώ όσοι είχαν γεννηθεί πριν το 1979 έπρεπε να ολοκληρώσουν τη θητεία τους. Μετά τον πόλεμο για την ανεξαρτησία της Αλγερίας (1954-62), οι νεοσύλλεκτοι δεν αναπτύσσονταν στο εξωτερικό και σε εμπόλεμες ζώνες εκτός από εθελοντές. Γερμανία Η Γερμανία είχε μέχρι τον Φεβρουάριο του 2011 υποχρεωτική στρατιωτική ή κοινωνική θητεία για τους άνδρες. Πριν την κατάργησή της, η θητεία είχε διάρκεια έξι μηνών. Οι γυναίκες μπορούσαν να καταταγούν εθελοντικά και τους επιτρέπονταν να αναλαμβάνουν παρόμοια καθήκοντα με τους άνδρες. Οι αντιρρησίες συνείδησης μπορούσαν να ζητήσουν άδεια για κοινωνική θητεία (Zivildienst) η οποία, σχεδόν πάντα, τους δινόταν. Η συντριπτική πλειονότητα των νέων προτιμούσε την κοινωνική θητεία, κυρίως λόγω των καλύτερων οικονομικών αποδοχών και την αναγνώριση της ως επαγγελματική εμπειρία. Επίσης, στην περίπτωση της κοινωνικής θητείας, οι κληθέντες είχαν τη δυνατότητα μερικής απασχόλησης σε ιδιωτικούς τομείς. Γεωργία Τον Ιούνιο του 2016, ο υπουργός Άμυνας είχε ανακοινώσει την κατάργηση της υποχρεωτικής υπηρεσίας που συζητιόταν από καιρό, καθώς η χώρα προωθεί τη μετατροπή του στρατού σε επαγγελματικό. Οκτώ μήνες μετά όμως η κυβέρνηση την επανέφερε, με διαφορετική μορφή. Οι νέοι 18-27 ετών εκπαιδεύονται για 3 μήνες, και στη συνέχεια τοποθετούνται ως αξιωματικοί υποστήριξης μέχρι να συμπληρωθούν 12 μήνες θητείας. Το 90% της στρατιωτικής δύναμης είναι επαγγελματίες, με τους υπόλοιπους να αποτελούν μόνο ένα 10% (2.000 - 3.500 άτομα) Γκάμπια Γκαμπόν Γκάνα Γουατεμάλα Η Γουατεμάλα έχει έναν σχετικά μικρό σε μέγεθος στρατό 39.000 ατόμων. Ο πληθυσμός της χώρας αναλογικά είναι περίπου 17 εκατομμύρια. Όλοι οι άνδρες είναι επιλέξιμοι για στρατιωτική θητεία, στην πράξη όμως το μεγαλύτερο μέρος της δύναμης είναι εθελοντική. Στρατολογείται κατ' επιλογήν ένας αριθμός ατόμων 17-21 ετών, με την υποχρέωση παροχής υπηρεσιών να ποικίλει από 1 έως 2 έτη. Οι γυναίκες μπορούν να υπηρετούν ως αξιωματικοί. Γουιάνα Γουινέα Η δύναμη του στρατού την περίοδο 2001-2009 είχε αυξηθεί κατά πολύ από τις 10.000 που ήταν αρχικά, με επίσημες αλλά και ανεπίσημες στρατολογήσεις. Την περίοδο 2006-2007 ο στρατός αναμίχθηκε τρεις φορές σε καταστολή διαδηλώσεων, οδηγώντας σε δεκάδες θανάτους, και το 2008 συντελέστηκε πραξικόπημα στη Γουινέα. Το 2009, σε συγκεντρώσεις διαμαρτυρίας σκοτώθηκαν 150 άνθρωποι, τραυματίστηκαν ή εξαφανίστηκαν 1500, ενώ σημειώθηκαν και 40 βιασμοί, σε μια μέρα που έμεινε στην ιστορία ως "Ματωμένη Δευτέρα". Το 2010 εκλέχτηκε ξανά νόμιμη κυβέρνηση. Εξαιτίας όλων των παραπάνω ο θεσμός έπεσε σε ανυποληψία. Γουινέα-Μπισσάου Γρενάδα Δανία Όπως περιγράφεται στο Σύνταγμα της Δανίας §81, η στρατιωτική θητεία είναι υποχρεωτική για όσους άνδρες μπορούν να υπηρετήσουν. Η διάρκειά της είναι 4 μήνες, και οι νεοσύλλεκτοι είναι ηλικίας από 18 έως 27 ετών. Οι αντιρρησίες συνείδησης μπορούν να υπηρετήσουν 6 μήνες μη στρατιωτικής θητείας, για παράδειγμα στο Redningsberedskabet (ασχολούνται με την αντιμετώπιση φυσικών καταστροφών όπως φωτιές, πλημμύρες, κλπ) ή παρέχοντας βοήθεια σε χώρες του τρίτου κόσμου. Σύμφωνα με τα επίσημα στοιχεία, η συντριπτική πλειοψηφία του στρατού αποτελείται από εθελοντές και επαγγελματίες, ενώ ο αριθμός όσων καλούνται για κατάταξη συνεχώς μειώνεται. Το 2018, ποσοστό 99,3% ήταν εθελοντές,αντίστοιχα το 2014 μόλις 19 στρατιώτες με υποχρεωτική κατάταξη. Οι Δανοί λαμβάνουν μία επιστολή την περίοδο των 18ων γενεθλίων τους η οποία ζητεί να διευκρινιστεί πότε θα είναι διαθέσιμοι για να καταταγούν. Ανάλογα με το πότε, λαμβάνουν ειδοποίηση για να πάνε στα στρατολογικά γραφεία όπου θα εξεταστούν σωματικά και ψυχολογικά. Ορισμένοι όμως, ίσως να θεωρηθούν ακατάλληλοι οπότε δεν θα χρειαστεί να παρουσιαστούν. Δημοκρατία του Κονγκό Δομινίκα Δομινικανή Δημοκρατία Ελ Σαλβαδόρ Μετά την ηλικία των 18 γίνεται επιλεκτική στρατολόγηση, με διάρκεια θητείας 1 χρόνο. Ελβετία Η Ελβετία έχει τη μεγαλύτερη πολιτοφυλακή στον κόσμο (220.000 άτομα, μαζί με τους εφέδρους). Σύμφωνα με το Σύνταγμα, η στρατιωτική θητεία στην Ελβετία είναι υποχρεωτική. Περιλαμβάνει 18 εβδομάδες βασικής εκπαίδευσης καθώς και ετήσια επανεκπαίδευση τριών εβδομάδων, μέχρι να καλυφθεί η περίοδος της θητείας (245 μέρες για τους απλούς στρατιώτες). Η θητεία των γυναικών είναι προαιρετική αλλά ισότιμη. Οι αντιρρησίες συνείδησης μπορούν να επιλέξουν την προσφορά κοινωνικής υπηρεσίας για 390 ημέρες. Τον Σεπτέμβριο του 2013, αριστερά κόμματα και ειρηνιστές ζήτησαν δημοψήφισμα για κατάργηση της υποχρεωτικής θητείας, ωστόσο η απάντηση ήταν Όχι με ποσοστό 73%. Παλιότερα είχαν διοργανωθεί άλλα δυο δημοψηφίσματα (1989, 2001) από την οργάνωση Gruppe für eine Schweiz ohne Armee με αίτημα η χώρα να μην έχει καθόλου στρατό, με αρνητικό πάλι αποτέλεσμα. Ελλάδα Μέχρι το 2009 η Ελλάδα είχε υποχρεωτική 12μηνη στρατιωτική θητεία για τους άνδρες. Παρόλο που η κυβέρνηση είχε αναγγείλει σταδιακή μείωση του χρόνου θητείας στους 6 μήνες και ανάπτυξη επαγγελματικού στρατού, η αρχικά 12μηνη θητεία στον Στρατό Ξηράς μετετράπη το 2009 σε 9μηνη, ενώ στο Πολεμικό Ναυτικό και την Πολεμική Αεροπορία παρέμεινε 12μηνη. Το 2021 έγινε 12μηνη για όλους τους κλάδους ή 9μηνη για υπηρεσία στην παραμεθόριο. Οι γυναίκες μπορούν να υπηρετήσουν ως επαγγελματίες. Οι οπλίτες λαμβάνουν μερική ασφαλιστική κάλυψη και συμβολικό μισθό 9 ευρώ τον μήνα. Παρόλο που έχει θεσπιστεί εναλλακτική υπηρεσία για τους αντιρρησίες συνείδησης, οι αντιρρησίες έρχονταν αντιμέτωποι με διώξεις και φυλάκιση, γεγονός για το οποίο η χώρα είχε κατακριθεί έντονα από την οργάνωση Διεθνής Αμνηστία. Στον τομέα αυτό η κατάσταση δεν έχει ακόμη εναρμονιστεί με τα ευρωπαϊκά και διεθνή πρότυπα περί ανεξάρτητης και μη τιμωρητικής εναλλακτικής θητείας. Ερυθραία Η Ερυθραία έχει έναν από τους μεγαλύτερους στρατούς στην Αφρική, συγκριτικά μάλιστα με τον πληθυσμό της. Μαζί με τις εφεδρείες φτάνει τις 300.000 σε έναν πληθυσμό των 4.500.000. Αυτό εξηγείται εν μέρει λόγω πολυετών συγκρούσεων με τους γείτονες της και κυρίως την Αιθιοπία. Η θητεία είναι συνήθως 18 μήνες, πρακτικά όμως η υπηρεσία διαρκεί για όσο καιρό χρειαστεί, με τον στρατό να αναλαμβάνει και καθήκοντα πέρα από τις αρμοδιότητές του για την ανάκαμψη της χώρας. Αυτός είναι ο κύριος λόγος που πολλοί νέοι προσπαθούν να εγκαταλείψουν την Ερυθραία σύμφωνα με διπλωμάτες. Η στράτευση είναι υποχρεωτική και για τις γυναίκες, με περιστατικά κακομεταχείρισης. Εσθονία Η στρατιωτική ή εναλλακτική θητεία διαρκεί 8-11 μήνες και αφορά τις ηλικίες 18-27. Πολλοί νέοι προσπαθούν να αποφύγουν τη στράτευση και τελικά λιγότερο από 1/3 υπηρετεί, δηλαδή 2.500-3.500 άτομα στα 12.000 που αποτελούν την ηλικιακή ομάδα κάθε έτους. Ο μισθός του φαντάρου είναι 100€ τον μήνα. Εσουατίνι Ζάμπια Ζιμπάμπουε Ηνωμένα Αραβικά Εμιράτα Τα Ηνωμένα Αραβικά Εμιράτα εισήγαγαν την υποχρεωτική στράτευση τον Σεπτέμβριο του 2014. Είναι η πρώτη φορά που η χώρα αυτή εφαρμόζει υποχρεωτική στρατολόγηση. Υπόχρεοι είναι οι άνδρες 18-30 ετών, ενώ όσον αφορά τις γυναίκες είναι προαιρετικό να εγγραφούν για στρατιωτική υπηρεσία. Όσοι έχουν εκπληρώσει τις βασικές σπουδές δικαιούνται μειωμένη θητεία 9 μηνών σε σχέση με τους υπολοίπους, οι οποίοι υπηρετούν 24 μήνες. Επίσης δίνεται αναβολή για φοίτηση στο πανεπιστήμιο, σε μαθητές με καλές επιδόσεις. Το 2016, η μειωμένη θητεία για όσους έχουν ολοκληρώσει τη δευτεροβάθμια εκπαίδευση αυξήθηκε σε 12 μήνες , και το 2018 σε 16 μήνες , εξ αιτίας του πολέμου στην Υεμένη. Ηνωμένες Πολιτείες Αμερικής Οι Ηνωμένες Πολιτείες Αμερικής έχουν περιοδικά εφαρμόσει την υποχρεωτική στρατολόγηση. Το 1863 η επιβολή θητείας κατά τη διάρκεια του Εμφυλίου Πολέμου οδήγησε σε ταραχές στη Νέα Υόρκη. Η θητεία επιβλήθηκε ξανά το 1917 όταν οι Ηνωμένες Πολιτείες ενεπλάκησαν στον Α΄ Παγκόσμιο Πόλεμο. Η πρώτη επιβολή θητείας σε καιρό ειρήνης έγινε με τον νόμο περί Επιλεκτικής Εκπαίδευσης και Υπηρεσίας του 1940 και καταργήθηκε το 1973. Σήμερα, οι άρρενες αμερικανοί πολίτες ηλικίας από 18 έως 25 ετών οφείλουν να εγγραφούν στο Σύστημα Επιλεκτικής Υπηρεσίας, με αποστολή "να παρέχουν υπηρεσία στις ένοπλες δυνάμεις σε περίπτωση ανάγκης". Οι γυναίκες δεν εγγράφονται στο σύστημα αυτό αλλά μπορούν να καταταγούν ως εθελόντριες. Ηνωμένο Βασίλειο Το Ηνωμένο Βασίλειο εφάρμοσε τη στρατολόγηση κατά τη διάρκεια των δύο Παγκόσμιων Πολέμων. Για το πρώτο από τα δύο χρόνια του Α΄ Παγκοσμίου Πολέμου ο στρατός βασίστηκε σε εθελοντές. Το 1916 όμως, η ανάγκη για περισσότερους στρατιώτες που θα αντικαθιστούσαν τις απώλειες στο μέτωπο, ανάγκασαν την κυβέρνηση να προχωρήσει, μετά από ψήφιση νόμου, σε υποχρεωτική στρατολόγηση. Τους αντιρρησίες συνείδησης περίμενε σκληρή αντιμετώπιση. Στους περισσότερους ανατίθονταν εργασίες σχετικές με τον πόλεμο, όμως μη στρατιωτικού χαρακτήρα. Η υποχρεωτική στρατολόγηση εφαρμόστηκε ξανά το 1939 με την έναρξη του Β΄ Παγκοσμίου Πολέμου. Η στρατολόγηση δεν αφορούσε μόνο τα τρία σώματα του στρατού αλλά ακόμα και εργασία στα ορυχεία γαιάνθρακα. Αργότερα, εφαρμόστηκε και στρατολόγηση των γυναικών, οι οποίες βοηθούσαν με τη γεωργική παραγωγή. Οι αντιρρησίες συνείδησης αντιμετωπίζονταν με περισσότερη ανοχή αν και ο κίνδυνος της φυλάκισης ήταν ακόμη υπαρκτός σε περίπτωση που αρνούνταν τη σχετική με τον πόλεμο εργασία που τους επιβάλλονταν. Οι πολίτες της Βόρειας Ιρλανδίας εξαιρέθηκαν από τη στρατολόγηση κατά τη διάρκεια του Δεύτερου Παγκοσμίου Πολέμου, καθώς και από την Εθνική Θητεία αργότερα. Μετά το τέλος του πολέμου, στη Μεγάλη Βρετανία εφαρμόστηκε Εθνική Θητεία, διάρκειας 18 μηνών, η οποία καταργήθηκε το 1963. Ιαπωνία Ο "Δυνάμεις Αυτοάμυνας", όπως ονομάζεται ο στρατός της Ιαπωνίας, ήταν εθελοντικές από την ίδρυσή τους τη δεκαετία του 50, αμέσως μετά το τέλος της κατοχής από τις Συμμαχικές Δυνάμεις. Το ιαπωνικό σύνταγμα απαγορεύει ρητώς τη διατήρηση επιθετικών στρατιωτικών δυνάμεων, και έτσι προς το παρόν δεν τίθεται θέμα στρατιωτικής θητείας. Ινδία Η Ινδία ποτέ στην ιστορία της δεν εφάρμοσε υποχρεωτική στρατιωτική θητεία. Κατά τον Β΄ Παγκόσμιο Πόλεμο ο Ινδικός Στρατός ήταν ο μεγαλύτερος εθελοντικός στρατός στην ιστορία, φτάνοντας σε δύναμη τους 2,5 εκατομμύρια άνδρες. Σήμερα είναι ο δεύτερος μεγαλύτερος στρατός στον κόσμο και ο μεγαλύτερος εθελοντικός. Ινδονησία Ιορδανία Η Ιορδανία ανέστειλε την υποχρεωτική στράτευση κατά τα έτη 1992-1999. Η χώρα μετά την υπογραφή συνθήκης ειρήνης με το Ισραήλ, μετέτρεψε τον στρατό σε επαγγελματικό. Η υποχρεωτική στρατολόγηση δεν ήταν δημοφιλής ούτε στους αξιωματικούς, γιατί τη θεωρούσαν ασύμφορη δαπάνη. Το 2007, το υπουργικό συμβούλιο είχε ζητήσει την έγκριση νομοσχεδίου για την επαναφορά μιας μορφής εθελοντικής στράτευσης, σε πιο περιορισμένη κλίμακα. Το πρόγραμμα επανήλθε το 2019, κυρίως για επαγγελματική αποκατάσταση των ανέργων. Σήμερα η Ιορδανία διαθέτει έναν από τους καλύτερους επαγγελματικούς στρατούς στην περιοχή. Ιράκ Ο ιρακινός στρατός την εποχή του Σαντάμ Χουσεΐν αποτελούνταν ως επί το πλείστον από κληρωτούς, με εξαίρεση την ελίτ Προεδρική Φρουρά. Γύρω στους 100.000 στρατιώτες πέθαναν κατά τον Πρώτο Πόλεμο του Περσικού Κόλπου (1990), γνωστό και ως επιχείρηση «Καταιγίδα της Ερήμου». Στα χρόνια που μεσολάβησαν, ο ιρακινός στρατός παρήκμασε εξαιτίας της κακής ηγεσίας αλλά η θητεία παρέμεινε υποχρεωτική. Μετά τον Δεύτερο Πόλεμο του Κόλπου (2003), ο στρατός διαλύθηκε και δημιουργήθηκε εθελοντική στρατιωτική δύναμη εποπτευόμενη αρχικά από τη Συμμαχική Αρχή και αργότερα από την Αμερικανική κατοχή. Ιράν Η υποχρεωτική στρατιωτική θητεία διαρκεί 2 χρόνια, ωστόσο σε περιοχές δύσκολες ή κοντά στα σύνορα μειώνεται αναλογικά μέχρι τους 18 μήνες. Όσο ανώτερη είναι η μόρφωση, τόσο ανώτερος είναι και ο βαθμός στο στράτευμα, ενώ οι διαπρέποντες επιστήμονες μπορούν να υποκαταστήσουν τη θητεία τους με προσφορά ερευνητικού έργου. Απαλλαγή δίνεται για οικογενειακούς λόγους (π.χ. μοναχογιός), σε μερικά επαγγέλματα (όπως πυροσβέστες, γιατροί) που προσφέρουν σημαντικό έργο στην κοινωνία, ή λόγω σεξουαλικών προτιμήσεων. Οι άνδρες όταν συμπληρώσουν την ηλικία των 18 ετών πρέπει να παρουσιαστούν για να ρυθμίσουν τη στρατιωτική τους θητεία, αλλιώς δεν μπορούν να υποβάλουν αίτηση για άδεια οδήγησης, διαβατήριο, οποιαδήποτε μορφή απασχόλησης, να εγκαταλείψουν τη χώρα ή να πάρουν ακαδημαϊκό πιστοποιητικό (πτυχίο). Εξαιτίας θανάτων σε στρατόπεδα λόγω πίεσης των στρατευμένων, η Επιτροπή Εθνικής Ασφάλειας του Κοινοβουλίου του Ιράν εξετάζει την κατάργηση της υποχρεωτικής στράτευσης και την εισαγωγή σχεδίου που θα καταστήσει τον στρατό επαγγελματικό. Ιρλανδία Η Ιρλανδία είχε πάντοτε πλήρως εθελοντικό στρατό. Ισημερινή Γουινέα Ισημερινός Το Συνταγματικό Δικαστήριο του Ισημερινού έκρινε το 2007 ότι η υποχρεωτική στρατιωτική υπηρεσία είναι αντισυνταγματική . Από το 2009 ο στρατός είναι εθελοντικός. Ισλανδία Ισπανία Η Ισπανία κατήργησε την υποχρεωτική θητεία το 2001.Τόσο η στρατιωτική όσο και η κοινωνική θητεία είχαν διάρκεια 9 μηνών. Τα τελευταία χρόνια οι περισσότεροι νεοσύλλεκτοι επέλεγαν να υπηρετήσουν κοινωνική θητεία. Ισραήλ Η στρατιωτική υπηρεσία είναι υποχρεωτική στο Ισραήλ μετά την ηλικία των 18 ετών. Το 2020 η θητεία αποφασίστηκε να μειωθεί σε 30 μήνες για τους άντρες (είχε μειωθεί ξανά το 2015 από 36 σε 32 μήνες), ενώ οι γυναίκες υπηρετούν 24 μήνες. Η εφαρμογή του μέτρου μετατέθηκε για το 2024, ως τότε οι άνδρες υπηρετούν 32 μήνες.Στην πραγματικότητα ο νόμος δεν αφορά όλο τον πληθυσμό. Οι Άραβες και οι υπερ-ορθόδοξοι Εβραίοι, που αποτελούν παραπάνω από 30% του πληθυσμού εξαιρούνται της στρατολόγησης. Επίσης ένα 10% απαλλάσσεται συνολικά για διάφορους λόγους. Ανάμεσα στους υπόλοιπους υπόχρεους σε στράτευση, παρατηρείται αυξανόμενη τάση αποφυγής που φτάνει το 50%, οπότε συνολικά υπηρετεί περίπου 35% της ηλικιακής ομάδας χωρίς ουσιαστικές κυρώσεις για τους αρνητές. Από τις γυναίκες, όσες επικαλούνται θρησκευτικούς λόγους (έστω και παράτυπα) απαλλάσσονται, το ίδιο οι παντρεμένες και όσες αποκτούν παιδιά· συνολικά αθροίζουν ποσοστό μεγαλύτερο από 40%. Στις εκλογές του Ισραήλ η θρησκευτική κοινότητα της Yeshiva (σπουδαστές με αντικείμενο την πίστη) διαδραματίζει σημαντικό ρόλο, καθώς οι αντιδράσεις για την υποχρεωτική στρατολόγηση μεταξύ άλλων, αποτελούν καταλυτικό παράγοντα στον σχηματισμό κυβέρνησης (2015, διετία 2019-20). Αντίστοιχες προσπάθειες και αντιδράσεις έχουν υπάρξει και παλιότερα. Ιταλία Στην Ιταλία η στρατιωτική θητεία ήταν υποχρεωτική για τους άνδρες μέχρι τις 31 Δεκεμβρίου 2004. Το δικαίωμα στην αντίρρηση συνείδησης είχε νομικά αναγνωριστεί το 1972 έτσι ώστε όσοι το επιθυμούσαν να μπορούν να υπηρετήσουν εναλλακτική θητεία. Το Ιταλικό Κοινοβούλιο ενέκρινε το μέτρο της κατάργησης της υποχρεωτικής θητείας το 2004, και εφαρμόστηκε από την 1 Ιανουαρίου 2005. Ο ιταλικός στρατός αποτελείται πλέον από επαγγελματίες στρατιώτες, άνδρες και γυναίκες. Καζακστάν Καμερούν Καμπότζη Η Καμπότζη θέσπισε το 2006 νόμο για την υποχρεωτική στράτευση των ανδρών 18-30 ετών, με διάρκεια θητείας 18 μήνες. Ο αριθμός των ατόμων που κατατάσσονται επί του συνόλου, καθορίζεται κάθε χρόνο από το αντίστοιχο υπουργείο. Καναδάς Στον Καναδά ποτέ δεν εφαρμόστηκε υποχρεωτική θητεία σε καιρό ειρήνης. Η θητεία ήταν εξαιρετικά αμφιλεγόμενο θέμα κατά τους δύο Παγκόσμιους Πολέμους, ιδίως στην επαρχία του Κεμπέκ. Κατάρ Λόγω αναταράξεων στην περιοχή της Μέσης Ανατολής εξαιτίας του πολέμου στη Συρία, αλλά και της αντιπαλότητας που προέκυψε με τη Σαουδική Αραβία, ο εμίρης του Κατάρ Ταμίμ μπιν Χαμάντ αλ Θανί θέσπισε το 2014 για πρώτη φορά την υποχρεωτική στράτευση σε πολίτες 18-35 ετών. Η διάρκεια της θητείας ορίστηκε 3-4 μήνες ανάλογα με το μορφωτικό επίπεδο, και είναι προαπαιτούμενη σε οποιαδήποτε πρόσληψη αλλά και για την έκδοση άδειας ασκήσεως επαγγέλματος. Από το 2018 επιτρέπεται στις γυναίκες να υπηρετούν ως εθελόντριες, ενώ η θητεία για τους άντρες αυξήθηκε στους 12 μήνες ανεξαρτήτου εκπαίδευσης. Οι ενδιαφερόμενοι καλούνται να παρουσιαστούν μέσα σε 60 μέρες αλλιώς αντιμετωπίζουν ποινή φυλάκισης και πρόστιμο. Κεντροαφρικανική Δημοκρατία Δεν γίνεται στρατολόγηση, αν και αναφέρεται ένα σύστημα επιλεκτικής στράτευσης, με διάρκεια 2 έτη. Όσον αφορά τις αναβολές, τις απαλλαγές και άλλα ζητήματα θητείας, εμφανιζόταν φαινόμενα διαφθοράς και δωροδοκιών. Το μέγεθος και η αποδοτικότητα του στρατού κυμαινόταν σε χαμηλά επίπεδα, σε μια από τις φτωχότερες χώρες του πλανήτη, η οποία έχει ταλανιστεί για πολλά χρόνια από πραξικοπήματα, επαναστάσεις και εμφύλιους πολέμους. Μεγάλο πρόβλημα αποτελούσε επίσης η στρατολόγηση ανηλίκων και παιδιών. Γι'αυτό τον λόγο, αλλά και για την αποφυγή γενοκτονίας λόγω των συνεχών συγκρούσεων μεταξύ των φυλών, από το 2014 αναπτύχθηκαν στην περιοχή ειρηνευτικές δυνάμεις του ΟΗΕ. Από τα μέσα του 2016 η Ευρωπαϊκή Ένωση αποφάσισε να συνεισφέρει στην εκπαίδευση ενός νέου επαγγελματικού στρατού. Κένυα Κίνα Η επιλεκτική στρατολόγηση είναι θεωρητικά υποχρεωτική στη Λαϊκή Δημοκρατία της Κίνας με βάση τον νόμο. Ωστόσο, λόγω του τεράστιου πληθυσμού της Κίνας και συνεπακόλουθα του μεγάλου αριθμού υποψηφίων που είναι διαθέσιμοι κάθε φορά, ο Λαϊκός Απελευθερωτικός Στρατός είχε πάντοτε αρκετούς εθελοντές. Οπότε στην πράξη δεν απαιτείται στρατολόγηση. Οι πολίτες από τις περιοχές Μακάο και Χονγκ Κονγκ που τελούν υπό διαφορετικό καθεστώς διαχείρισης δεν γίνονται δεκτοί. Κιργιζία Κιριμπάτι Κολομβία Η διάρκεια της στρατιωτικής θητείας είναι γενικά 18-24 μήνες. Για όσους έχουν ανώτερες σπουδές είναι 12 μήνες, και για όσους υπηρετούν κοντά στην περιοχή που διαμένουν (επαρχιώτες φαντάροι) 12-18 μήνες. Όμως διάφορες παραστρατιωτικές ομάδες στρατολογούν επίσης άτομα, μέχρι και μικρής ηλικίας παιδιά. Η απόφαση 781/2012 του Συνταγματικού Δικαστηρίου απαιτεί να αναγνωρίζεται ως θύμα πολέμου κάθε ανήλικο παιδί - άρρεν ή θήλυ - που χρησιμοποιείται από αντάρτες ή παραστρατιωτικές ομάδες για στρατιωτικούς σκοπούς και μυστικές πληροφορίες. Αυτές οι περιπτώσεις απαλλάσσονται και δεν επιτρέπεται να στρατολογηθούν ξανά. Κομόρες Κόστα Ρίκα Η Κόστα Ρίκα κατήργησε τον στρατό της το 1949, επενδύοντας τα χρήματα στην εκπαίδευση και την υγεία. Διατηρεί μια μικρή δύναμη η οποία εκτελεί χρέη αστυνομίας και ελέγχου των συνόρων. Κούβα Η στρατιωτική θητεία στην Κούβα ορίζεται από το Σύνταγμα στο άρθρο 65: "Η υπεράσπιση της Σοσιαλιστικής πατρίδας είναι η μεγαλύτερη τιμή και το ύψιστο καθήκον όλων των Κουβανών. Ο νόμος ρυθμίζει τη στρατιωτική υπηρεσία που απαιτείται από κάθε Κουβανό. Η προδοσία της πατρίδας είναι το σοβαρότερο έγκλημα· αυτός που το διαπράττει υπόκειται στις πιο αυστηρές κυρώσεις. " Η θητεία είναι υποχρεωτική μεταξύ των ηλικιών 17-28, με διάρκεια 2 χρόνια. Όσοι έχουν γίνει δεκτοί για φοίτηση σε πανεπιστήμιο πριν τη στρατολόγηση τους, έχουν τη δυνατότητα υπηρεσίας για 1 χρόνο. Η στρατιωτική θητεία εκπληρώνεται ως επί το πλείστον σε μονάδες του στρατού, αλλά όχι αποκλειστικά. Το Υπουργείο Εσωτερικών κατανέμει επίσης τους νεοσύλλεκτους σε διάφορα τμήματα του (Πυροσβεστική, Δασοφύλαξη, Λιμενικό, μεταξύ άλλων). Υπάρχει ακόμη περίπτωση οι στρατολογημένοι να χρησιμοποιηθούν ως εργατικό δυναμικό για 2,5 χρόνια, κυρίως σε αγροτικές εργασίες ή οποιαδήποτε άλλη παραγωγική δραστηριότητα θεωρείται απαραίτητη. Η εναλλακτική υπηρεσία δεν αποτελεί επιλογή των στρατευμένων· αποφασίζεται ανάλογα με τις ανάγκες του κράτους. Κουβέιτ Το Κουβέιτ είχε καταργήσει την υποχρεωτική στράτευση για τους πολίτες του το 2001 αλλά την επανέφερε το 2017, με διάρκεια 12 μήνες. Αρκετοί διαμαρτυρήθηκαν γι' αυτή την αλλαγή και αρχικά οι μισοί αρνήθηκαν να υπηρετήσουν, με την κυβέρνηση να αντιδρά με μέτρα όπως φυλάκιση, πρόστιμο και μεγαλύτερη θητεία. Επίσης άρνηση έκδοσης οποιουδήποτε πιστοποιητικού, φοίτησης σε πανεπιστήμιο και παροχή ιατρικής περίθαλψης. Κροατία Στις 3 Οκτωβρίου 2007 η κυβέρνηση της Κροατίας πρότεινε στο κοινοβούλιο την κατάργηση της υποχρεωτικής στρατιωτικής θητείας. Η πρόταση υποστηρίχθηκε από τον Πρόεδρο Στίπε Μέσιτς και μετά από κοινοβουλευτική ψηφοφορία στις 5 Οκτωβρίου 2007 η απόφαση έγινε επίσημη. Από την 1 Ιανουαρίου 2008 η υποχρεωτική στρατιωτική (ή εναλλακτική) θητεία αντικαταστάθηκε με επαγγελματικό στρατό. Κύπρος Όλοι οι Κύπριοι πολίτες ηλικίας 18-50 ετών έχουν υποχρέωση εκπλήρωσης στρατιωτικής ή εναλλακτικής υπηρεσίας. Η διάρκεια της πλήρους ένοπλης θητείας ήταν 24 μήνες μέχρι το 2016, οπότε μειώθηκε σε 14 μήνες. Οι αντιρρησίες συνείδησης μπορούν να υπηρετήσουν άοπλη θητεία 18 μηνών ή κοινωνική θητεία 19 μηνών. Προβλέπεται επίσης μειωμένη θητεία ανάλογα με την οικογενειακή κατάσταση ή για κατοίκους του εξωτερικού, αναβολή κυρίως για σπουδές, και απαλλαγή κατά περιπτώσεις. Η νέα δομή της Εθνικής Φρουράς επιφέρει σημαντικές αλλαγές στον αριθμό των μονάδων και πρόσληψη περισσότερων επαγγελματικών στελεχών. Λαϊκή Δημοκρατία του Κονγκό Το Σύνταγμα της Λαϊκής Δημοκρατίας του Κονγκό όπως ισχύει από το 2005, δεν προβλέπει πλέον υποχρεωτική στρατιωτική θητεία. Σύμφωνα με το άρθρο 63, υπάρχει η ευχέρεια να καθοριστεί με νόμο, αλλά κάτι τέτοιο δεν έχει εφαρμοστεί. Από το 2000, στη χώρα δρουν και ειρηνευτικές αποστολές του ΟΗΕ (σήμερα η MONUSCO), λόγω διάφορων αναταραχών. Λάος Λεσότο Λετονία Η Λετονία κατήργησε την υποχρεωτική στρατιωτική θητεία την 1 Ιανουαρίου 2007. Μετά την εισβολή της Ρωσίας στην Ουκρανία, η κυβέρνηση αποφάσισε την επαναφορά επιλεκτικής στρατολόγησης από το 2024. Λευκορωσία Η Λευκορωσία έχει υποχρεωτική στρατιωτική θητεία για άνδρες 18-27 ετών, με πλήρη διάρκεια 18 μήνες ή 12 μήνες για αποφοίτους πανεπιστημίων. Το 2016 θεσπίστηκε εναλλακτική υπηρεσία για θρησκευτικούς λόγους με διάρκεια 24-36 μήνες. Ο στρατός της Λευκορωσίας αποτελείται από 45-50.000 άτομα, εκ των οποίων σχεδόν 40% αποτελούν στρατιώτες υποχρεωτικής θητείας. Η στρατολόγηση πραγματοποιείται δύο φορές τον χρόνο, με στόχο 10.000 στρατεύσιμους κάθε φορά (20% της ηλικιακής ομάδας). Ο στρατός αντιμετωπίζει προβλήματα με κακομεταχείριση μεταξύ των στρατευσίμων που έχουν οδηγήσει συχνά σε θανάτους και αυτοκτονίες, με γνωστή την περίπτωση του Alyaksandr Korzhych το 2017. Το 2019 ο πρόεδρος Λουκασένκο συγκάλεσε σύσκεψη προκειμένου να βρεθεί λύση στον υποδιπλασιασμό των στρατεύσιμων λόγω δημογραφικών προβλημάτων αλλά και ευρείας χρήσης τρόπων απαλλαγής από τη στράτευση. Λίβανος Μέχρι το 2005 η στρατιωτική θητεία στον Λίβανο ήταν διάρκειας ενός χρόνου για τους άνδρες. Στις 4 Μαΐου 2005 υιοθετήθηκε ένα νέο σύστημα στρατολόγησης και η θητεία μειώθηκε στους 6 μήνες. Από τις 10 Φεβρουαρίου 2007 η υποχρεωτική στρατιωτική θητεία καταργήθηκε και ο στρατός έγινε μισθοφορικός. Λιβερία Λιβύη Λιθουανία Το 2008 η Λιθουανία είχε αποφασίσει την κατάργηση της υποχρεωτικής θητείας και τη δημιουργία καθαρά επαγγελματικού στρατού. Ωστόσο το 2015 η κυβέρνηση την επανέφερε, αρχικά για 5 έτη (μέχρι το 2020). Η στρατολόγηση δεν είναι καθολική, αλλά αφορά έναν αριθμό 3.500 εθελοντών και κληρωτών, με διάρκεια 9 μήνες. Το ποσοστό της ηλικιακής ομάδας για κάθε έτος είναι περίπου 10% (ενδεικτικά για το 2019, η συνολική λίστα επιλαχόντων περιελάμβανε 31.068 άτομα). Όσοι καλούνται για στρατιωτική ή εναλλακτική υπηρεσία μπορούν να ζητήσουν αναβολή, αν η στράτευση τους θέτει σε ιδιαίτερα επαχθή θέση. Οι φοιτητές απαλλάσσονται. Λίχτενσταϊν Λουξεμβούργο Το Λουξεμβούργο έχει εθελοντικό στρατό. Μαδαγασκάρη Δεν επιβάλλεται στρατολόγηση. Προβλέπεται στρατιωτική/κοινωνική θητεία 18 μηνών για άντρες ή γυναίκες 18-25 ετών. Μαλαισία Μαλάουι Μαλδίβες Μάλι Μάλτα Η Μάλτα είναι μια από τις ευρωπαϊκές χώρες που είχαν ανέκαθεν εθελοντικό στρατό. Μαρόκο Το Μαρόκο είχε καταργήσει την υποχρεωτική θητεία στις 31 Αυγούστου 2006. Ωστόσο, τον Φεβρουάριο του 2019 την επανέφερε επίσημα, με βάση τον νόμο 44.18 που είχε προωθήσει ο βασιλιάς Μοχάμετ ΣΤ΄. Ορισμένοι από τους άρρενες πολίτες 19-25 ετών καλούνται να υπηρετήσουν για 12 μήνες (το 2019 κλήθηκαν 10.000 και 15.000 αναμένονται για το 2020), αλλιώς αντιμετωπίζουν ποινή φυλάκισης και πρόστιμο. Οι φοιτητές πανεπιστημίων και όσοι επικαλούνται λόγους υγείας απαλλάσσονται. Το μέτρο της στρατολόγησης εφαρμόστηκε για την καταπολέμηση της ανεργίας , για περισσότερη πειθαρχία στους νέους , και για να ρυθμιστεί το καθεστώς στην περιοχή της Δυτικής Σαχάρας. Μαυρίκιος Μαυριτανία Μαυροβούνιο Ο Πρόεδρος του Μαυροβουνίου Φίλιπ Βουγιάνοβιτς κατήργησε την υποχρεωτική στρατιωτική θητεία στις 30 Αυγούστου 2006. Μεξικό Η στρατιωτική υπηρεσία στο Μεξικό (στην ισπανική γλώσσα, Servicio Militar Nacional ή SMN) περιλαμβάνει όλους τους άνδρες που φθάνουν στην ηλικία των 18 ετών, αλλά αυτοί που θα υπηρετήσουν προκύπτουν από κλήρωση. Όσοι "τραβήξουν" μαύρη μπάλα χρησιμεύουν ως διαθέσιμες εφεδρείες, δηλαδή δεν υποχρεούνται να καταταγούν άμεσα και παίρνουν απαλλαγή στο τέλος του έτους. Σε όσους "πέσει" άσπρη μπάλα κατατάσσονται στο Εθνικό Στρατιωτικό Τάγμα (Batallón del Servicio Militar Nacional) και υπηρετούν έναν χρόνο. Σε ορισμένες πόλεις, όπως η Veracruz και το Ciudad Madero, το σύστημα λοταρίας περιλαμβάνει επίσης μπλε μπάλες, που όποιος τις τύχει υπηρετεί στο ναυτικό. Μιανμάρ Ολόκληρη την περίοδο από το 1988 έως το 2010 η χώρα κυβερνώνταν από στρατιωτική χούντα. Το 2010 προωθήθηκε ένας νόμος για στρατολόγηση, αλλά τελικά δεν εφαρμόστηκε. Το 2021 έγινε πάλι πραξικόπημα. Μογγολία Η Μογγολία έχει υποχρεωτική και εθελοντική στρατιωτική υπηρεσία, με τη δυνατότητα υπογραφής επαγγελματικού συμβολαίου μετά από 1 χρόνο υπηρεσίας. Οι Μογγόλοι είναι κατά κύριο λόγο ένας νομαδικός λαός, με σχετικά μικρό στρατό. Ο ρόλος του είναι περισσότερο βοηθητικός προς τους πολίτες σε περίπτωση φυσικών καταστροφών ή επέμβασης σε έκτακτη ανάγκη. Επίσης χρησιμοποιείται για την άσκηση στρατιωτικής διπλωματίας στο εξωτερικό, με συμμετοχή σε ειρηνευτικές αποστολές και εκστρατείες. Μοζαμβίκη Η στρατιωτική υπηρεσία είναι υποχρεωτική για άνδρες και γυναίκες 18-35 ετών. Τους δύο πρώτους μήνες κάθε έτους γίνεται επιλεκτική στρατολόγηση μιας δύναμης περίπου 10.000 στρατιωτών , σε μια χώρα με πληθυσμό περίπου 30.000.000. Η διάρκεια της θητείας είναι 2 χρόνια, και δεν υπάρχει δυνατότητα εναλλακτικής υπηρεσίας. Μολδαβία Η Μολδαβία έχει ανακοινώσει σχέδιο που προβλέπει τη σταδιακή κατάργηση της υποχρεωτικής στράτευσης, αρχής γενομένης από το φθινόπωρο του 2018. Η διάρκεια της θητείας είναι 12 μήνες, και 3 μήνες για αποφοίτους πανεπιστημίων. Μονακό Μπανγκλαντές Μπαρμπάντος Μπαχάμες Μπαχρέιν Μπελίζ Η Μπελίζ έχει ορίσει ως κατώτατο ηλικιακό όριο για κατάταξη στις Ένοπλες Δυνάμεις τα 18 χρόνια. Ποτέ μέχρι τώρα δεν έχει επιβληθεί υποχρεωτική κατάταξη αλλά αυτό είναι στην ευχέρεια του Γενικού Στρατηγού. Μπενίν Μποτσουάνα Μπουρκίνα Φάσο Μπουρούντι Μπουτάν Μπρουνέι Ναμίμπια Ναουρού Νέα Ζηλανδία Στη Νέα Ζηλανδία η υποχρεωτική θητεία για τους άνδρες εφαρμόστηκε το 1940 και καταργήθηκε το 1972. Νεπάλ Νήσοι Μάρσαλ Νήσοι Σολομώντα Νίγηρας Ο Νίγηρας έχει στρατιωτική θητεία για ανύπαντρους άντρες και γυναίκες, όμως δεν εφαρμόζεται πάντα στην πράξη. Νιγηρία Νικαράγουα Νορβηγία Η στρατιωτική είτε η εναλλακτική θητεία είναι υποχρεωτική στη Νορβηγία, για πολίτες 19-35 ετών. Η πλήρης διάρκεια της θητείας είναι 19 μήνες, που χωρίζεται στη βασική εκπαίδευση 12 μηνών (για μερικές κατηγορίες 6 μήνες) και σε επαναληπτική εκπαίδευση ανά διαστήματα. Η δεύτερη συνήθως δεν εκπληρώνεται. Στις 14 Ιουνίου 2013 το κοινοβούλιο της Νορβηγίας τάχθηκε υπέρ της υποχρεωτικής στράτευσης και των γυναικών, καθιστώντας τη Νορβηγία τη μόνη ευρωπαϊκή χώρα και το πρώτο μέλος του ΝΑΤΟ που εφαρμόζει κάτι τέτοιο από το 2015. Η επίσημη αιτιολόγηση ήταν η "ισότητα των δύο φύλων". Στην πράξη, οι νεοσύλλεκτοι δεν αναγκάζονται να υπηρετήσουν, αλλά επιλέγονται όσοι είναι περισσότερο πρόθυμοι. Μάλιστα από το 2011 οι ολικοί αρνητές στράτευσης δεν έχουν τιμωρηθεί, απλά απαλλάσσονται. Περίπου 60.000 Νορβηγοί είναι διαθέσιμοι για στρατολόγηση κάθε χρόνο, αλλά 8.000 έως 10.000 υπηρετούν τελικά. Νότια Αφρική Στη Νότια Αφρική, κατά τη διάρκεια του Απαρτχάιντ ίσχυε 2-ετής υποχρεωτική στρατιωτική θητεία για τους λευκούς άνδρες. Η κατάργησή της έγινε το 1994. Νότια Κορέα Η Νότια Κορέα έχει ένα αρκετά μεγάλο στράτευμα, που αριθμεί πάνω από 600.000 άτομα. Σχέδια που έχουν γίνει κατά καιρούς για επαγγελματικό στρατό και μείωση του στρατεύματος εγκαταλείπονται τελικά λόγω της αντιπαλότητας με τη Βόρεια Κορέα. Η διάρκεια της θητείας μειώθηκε το 2022, από 21-24 μήνες σε 18-21 μήνες, ανάλογα τον κλάδο. Υπόχρεοι είναι οι άντρες ηλικίας 18-35 χρονών. Εναλλακτική υπηρεσία δεν υπάρχει παρά μόνο για λόγους υγείας ή επαγγέλματος (π.χ. γιατρός, δικηγόρος, τεχνικός) και διαρκεί 24-36 μήνες. Ειδικής μεταχείρισης τυγχάνουν οι Ολυμπιονίκες και άλλοι διαπρέποντες αθλητές. Υπάρχουν περιπτώσεις μη δικαιούχων που επιζητούν το ίδιο, όπως γόνοι πλουσίων ή διάσημοι καλλιτέχνες. Κάτι τέτοιο στην κοινωνία της Νότιας Κορέας ισοδυναμεί με σκάνδαλο, έτσι η κυβέρνηση προσπαθεί να λαμβάνει αυστηρά μέτρα. Νότιο Σουδάν Η ηλικία των 18 είναι η ελάχιστη νόμιμη ηλικία για υποχρεωτική και εθελοντική στρατιωτική θητεία. Παρ' όλα αυτά, η UNICEF εκτιμά ότι μέχρι τα τέλη του 2018 περισσότερα από 19.000 παιδιά είχαν λάβει μέρος στον Εμφύλιο Πόλεμο που ξεκίνησε το 2013. Η κυβέρνηση του Νοτίου Σουδάν υπέγραψε συμφωνίες τον Αύγουστο του 2015 που περιελάμβαναν την απομάκρυνση όλων των ανηλίκων από τις ένοπλες δυνάμεις και την αντιπολίτευση, όμως συνεχίστηκε η στρατολόγηση τους από τα αντιμαχόμενα μέρη. Ολλανδία Η Ολλανδία εφάρμοσε για πρώτη φορά υποχρεωτική θητεία το 1814 με σκοπό την επάνδρωση της εθνοφυλακής, σε συνδυασμό με έναν μόνιμο στρατό ο οποίος θα στελεχώνονταν από εθελοντές. Η έλλειψη εθελοντών όμως οδήγησε στη συγχώνευση των δύο σωμάτων σε ένα, ο κύριος όγκος του οποίου αποτελούνταν από κληρωτούς υπό τις διαταγές επαγγελματιών αξιωματικών. Αυτό το σύστημα διατηρήθηκε μέχρι και το τέλος του Ψυχρού Πολέμου. Από το 1991 μέχρι το 1996 οι ολλανδικές ένοπλες δυνάμεις μείωσαν το ποσοστό των κληρωτών και ο στρατός μετετράπη σε εθελοντικό. Οι τελευταίοι νεοσύλλεκτοι εισήχθησαν το 1995 και απολύθηκαν το 1996. Οι νόμοι και τα συστήματα της στρατολόγησης αν και ανενεργοί δεν έχουν καταργηθεί επίσημα. Ομάν Ομόσπονδες Πολιτείες της Μικρονησίας Ονδούρα Ουγγαρία Η Ουγγαρία κατήργησε την υποχρεωτική στρατιωτική θητεία τον Νοέμβριο του 2004 μετά την αναθεώρηση του Συντάγματος από το κοινοβούλιο της χώρας. Για να επανέλθει η θητεία χρειάζεται πλειοψηφία δύο τρίτων από τη βουλή, πράγμα απίθανο για το κοντινό μέλλον. Η Ουγγαρία από τότε έχει δημιουργήσει επαγγελματικό στρατό με εθελοντές που υπηρετούν βάσει συμβολαίου 4+4 χρόνια. Ουγκάντα Ουζμπεκιστάν Η διάρκεια της υποχρεωτικής θητείας είναι ετήσια, για άνδρες ηλικίας 18-27 ετών. Δίνεται η δυνατότητα υπηρεσίας για 1 μήνα, με εξαγορά του υπόλοιπου χρόνου. Όσοι εκπληρώνουν τη στρατιωτική θητεία απολαμβάνουν προνομιακής μεταχείρισης όσον αφορά την εύρεση εργασίας ή την εισδοχή σε πανεπιστήμια. Ουκρανία Ο ουκρανικός στρατός αντιμετώπιζε σοβαρά προβλήματα με «καψόνια» σε νεοσύλλεκτους (βλ. Ντεντόβστσινα), σε μικρότερο βαθμό βέβαια από τη Ρωσία. Η χώρα είχε μειώσει τη διάρκεια της θητείας από 24 σε 18 μήνες στις αρχές της δεκαετίας του 2000, και σε 12 μήνες το 2004. Είχε επίσης αποφασιστεί η δημιουργία επαγγελματικού στρατού, και η υποχρεωτική στρατολόγηση εγκαταλείφθηκε το 2012. Ωστόσο η προσάρτηση της Κριμαίας από τη Ρωσία το 2014, και ο πόλεμος στο Ντονμπάς οδήγησαν στην επαναφορά της στρατολόγησης και σε πολλές περιπτώσεις τη βίαιη επιστράτευση. Αφορά άνδρες 20-27 ετών και η διάρκεια της θητείας είναι 12-18 μήνες. Ουρουγουάη Πακιστάν Το Πακιστάν, όπως και η Ινδία, διατηρούσε πάντα έναν πλήρως εθελοντικό στρατό. Παλαιστίνη Παλάου Παναμάς Ο Παναμάς κατάργησε επισήμως ολόκληρο τον στρατό το 1992 και τον μεταμόρφωσε στην Εθνική Αστυνομία. Παπούα Νέα Γουινέα Παραγουάη Η Παραγουάη έχει υποχρεωτική θητεία 1 έτους στο πεζικό ή 2 ετών στο ναυτικό· η αεροπορία στελεχώνεται από εθελοντές. Το Σύνταγμα της χώρας (1992) κατοχυρώνει το δικαίωμα εναλλακτικής υπηρεσίας για τους αντιρρησίες συνείδησης , με αρκετούς να κάνουν χρήση αυτής της δυνατότητας. Μάλιστα το 2019 υπήρξε πρόταση οι αντιρρησίες συνείδησης να κάνουν αναδάσωση σε κάποιες περιοχές. Το ποσοστό της ηλικιακής ομάδας που κατατάσσεται κάθε χρόνο είναι μικρότερο από 20%. Περού Το Περού κατήργησε τη στρατιωτική θητεία το 1999. Πολωνία Η Πολωνία ανέστειλε την υποχρεωτική στρατιωτική θητεία στις 5 Δεκεμβρίου 2008 με εντολή του Υπουργού Άμυνας. Η υποχρεωτική στρατιωτική θητεία καταργήθηκε επισήμως όταν το πολωνικό κοινοβούλιο τροποποίησε τον νόμο περί στρατολόγησης στις 9 Ιανουαρίου 2009. Ο νόμος τέθηκε σε ισχύ στις 11 Φεβρουαρίου 2009. Πορτογαλία Η Πορτογαλία κατήργησε την υποχρεωτική στρατιωτική θητεία στις 19 Νοεμβρίου 2004. Πράσινο Ακρωτήριο Το Πράσινο Ακρωτήρι εφαρμόζει επιλεκτική στρατολόγηση για άντρες και γυναίκες ηλικίας 18-35 ετών, με διάρκεια 2 χρόνια. Ο στρατός αναδιατάχθηκε το 2007 και συνεργάζεται με άλλες χώρες για την καταπολέμηση του εμπορίου ναρκωτικών, ως θαλάσσιος κόμβος μεταξύ Λατινικής Αμερικής και Ευρώπης. Ρουάντα Ρουμανία Το Ρουμανικό Κοινοβούλιο ψήφισε την κατάργηση της υποχρεωτικής στράτευσης τον Οκτώβριο του 2005, σαν συνέχεια της συνταγματικής αναθεώρησης του 2003 που επέτρεπε στη Βουλή να κάνει τη στρατιωτική θητεία προαιρετική. Επίσημα κατήργησε την υποχρεωτική θητεία στις 23 Οκτωβρίου 2006, με τη χώρα να πραγματοποιεί μεταρρυθμίσεις στον στρατό για τις οποίες είχε δεσμευτεί κατά την εισχώρησή της στο ΝΑΤΟ. Ρωσία Η στρατολόγηση στη Ρωσία έχει διάρκεια 12 μηνών και είναι υποχρεωτική για όλους τους άνδρες ηλικίας 18-27 ετών, με ορισμένες εξαιρέσεις (π.χ. πατέρας 2 παιδιών, λόγοι υγείας κλπ). Το 2006, η Ρωσική κυβέρνηση και η Κρατική Δούμα αποφάσισαν σταδιακή μείωση της θητείας, από 24 μήνες σε 18 μήνες για όσους κατατάχτηκαν το 2007, και σε 12 μήνες από το 2008 και μετά. Τα επόμενα χρόνια διατηρήθηκε μια τάση για αποφυγή της στράτευσης, λόγω των συνεχιζόμενων περιστατικών βίας στα στρατόπεδα και της επικινδυνότητας των πολέμων στη Συρία και την Ουκρανία. Ο αριθμός των καλούμενων για υπηρεσία συνεχώς μειωνόταν από το 2009 έως το 2018, με την πρόσληψη περισσότερων επαγγελματιών. Το 2015 οι στρατιώτες με συμβόλαιο έφτασαν να αποτελούν τη μισή δύναμη. Το 2017 ο πρόεδρος της Ρωσίας Βλαντίμιρ Πούτιν ανακοίνωσε τη σταδιακή κατάργηση της υποχρεωτικής θητείας. Σαμόα Σάο Τομέ και Πρίνσιπε Ο στρατός της χώρας είναι από τους χαμηλότερα χρηματοδοτούμενους στην Αφρική και έχει ιστορικό αυτόνομης δράσης με απόπειρες πραξικοπημάτων. Η στράτευση των αντρών είναι υποχρεωτική μετά τα 18, όμως στην πράξη δεν εφαρμόζεται. Η στελέχωση είναι πολύ χαμηλή (για παράδειγμα το 2009 αριθμούσε 300 άτομα σε σύνολο 38.000). Λόγω της στρατηγικής θέσης και των αποθεμάτων πετρελαίου, ενδιαφερόμενες τρίτες χώρες προσπαθούν να εκπαιδεύσουν μια νέα δύναμη. Σαουδική Αραβία Σενεγάλη Σερβία Η Σερβία κατάργησε την υποχρεωτική στρατιωτική θητεία την 1η Ιανουαρίου 2011. Σεϋχέλλες Σιγκαπούρη Από το 2004, η Σιγκαπούρη μείωσε την υποχρεωτική περίοδο στρατιωτικής θητείας 30 μηνών σε 22-24 μήνες. Η μείωση των δύο μηνών δίνεται σε όσους αποδείξουν ότι έχουν καλή φυσική κατάσταση σε μια σειρά από δοκιμασίες όπως τρέξιμο, κάμψεις, έλξεις κλπ. Υπόχρεοι είναι οι άντρες 18-21 ετών. Σιέρα Λεόνε Σλοβακία Η Σλοβακία κατήργησε την υποχρεωτική στρατιωτική θητεία το 2004. Σλοβενία Ο πρωθυπουργός της Σλοβενίας Άντον Ροπ κατήργησε την υποχρεωτική στρατιωτική θητεία στις 9 Σεπτεμβρίου 2003. Σομαλία Το 2012 η Σομαλία μετατράπηκε σε ομοσπονδιακό κράτος, και το νέο Σύνταγμα της χώρας δεν προβλέπει υποχρεωτική θητεία, αντίθετα στο κεφάλαιο 14 (που αφορά την ειρήνη και την ασφάλεια) τo άρθρo 127 αναφέρεται σε δικαίωμα κατάταξης και επαγγελματισμό . Η κυβέρνηση προσπαθεί να επιλύσει τον διχασμό που προέκυψε από τις πολεμικές διαμάχες, οι οποίες ξεκίνησαν το 1991 και διήρκεσαν για πάνω από 20 χρόνια. Ο νέος στρατός (SNA) επιζητά να θέσει υπό τη δικαιοδοσία του περιοχές όπως η Πούντλαντ και η Σομαλιλάνδη, που είχαν αυτονομία όσον αφορά και τις ένοπλες δυνάμεις τους. Σημαντική είναι η συμβολή της διεθνούς δύναμης AMISOM, τόσο για την ειρηνευτική διαδικασία, όσο και για την εκπαίδευση των Σομαλών στρατιωτών. Σουδάν Σουηδία Η στρατιωτική θητεία ήταν υποχρεωτική στη Σουηδία από το 1901 μέχρι την 1η Ιουλίου 2010, οπότε αποφασίστηκε επίσημα η αναστολή της στρατολόγησης. Το δικαίωμα στην αντίρρηση συνείδησης αναγνωρίστηκε πολύ νωρίς, το 1920, έτσι η εναλλακτική κοινωνική υπηρεσία για τους αντιρρησίες συνείδησης ήταν εύκολα διαθέσιμη αντί για στρατιωτική θητεία. Ο αριθμός εκείνων που τελικά επέλεγαν να υπηρετήσουν, συνεχώς μειωνόταν με αποκορύφωμα τα έτη πριν το 2010, όταν περίπου 6.000 - 8.000 άτομα από τους 100.000 - 120.000 υποψηφίους ολοκλήρωσαν τη στρατιωτική θητεία. Μετά την επέμβαση της Ρωσίας στην Κριμαία και λόγω του ότι η Σουηδία δεν είναι μέλος του ΝΑΤΟ, η κυβέρνηση προσπαθεί να επαναφέρει μια μορφή επιλεκτικής στρατολόγησης για άνδρες και γυναίκες από την 1η Ιανουαρίου 2018. Ο αριθμός των τελικών υποψηφίων θα είναι 4.000-5.000 άτομα επί ενός συνόλου 100.000, δηλαδή ποσοστό περίπου 5%. Η διάρκεια είναι 4-11 μήνες ανάλογα το πόστο. Σουρινάμ Σρι Λάνκα Η Σρι Λάνκα δεν είχε ποτέ υποχρεωτική στρατιωτική θητεία, είτε υπό τη βρετανική κυριαρχία είτε μετά την ανεξαρτησία το 1948. Συρία Ταϊβάν Οι άνδρες που καλούνται για υπηρεσία είναι ηλικίας 18-36 ετών. Όσοι γεννήθηκαν πριν το 1993 υπηρετούσαν 12 μήνες (οι τελευταίοι απολύθηκαν τον Δεκέμβριο του 2018), ενώ οι γεννηθέντες από το 1994 και μετά καλούνται να συμπληρώσουν 4 μήνες υποχρεωτικής στρατιωτικής εκπαίδευσης. Σε ορισμένες περιπτώσεις η στρατιωτική θητεία μπορεί να αντικατασταθεί με πολιτική υπηρεσία. Ο υπουργός Άμυνας της Ταϊβάν Φενγκ Σι-κουάν είχε ανακοινώσει ότι μετά το 2018, η υποχρεωτική στρατολόγηση θα καταργηθεί. Το 2018, το 70% των στρατευμένων ήταν εθελοντές, και μετά το 2019 προβλέπεται ο στρατός να είναι πλήρως εθελοντικός. Το 2022 η πρόεδρος Τσάι Ινγκ Γουέν ανακοίνωσε ότι η θητεία θα αυξηθεί σε 12 μήνες το 2024. Ταϊλάνδη Σε ηλικία 18 ετών οι πολίτες εγγράφονται στα μητρώα του στρατού, και στην ηλικία των 21 πραγματοποιείται κλήρωση βάσει της οποίας γίνεται επιλεκτική στρατολόγηση. Η διάρκεια της υπηρεσίας είναι 2 χρόνια. Το 2016, οι εθελοντές ξεπέρασαν σε αριθμό τους κληρωτούς. Τανζανία Αναφέρεται επιλεκτική στρατολόγηση σε ηλικίες 18-23 και εθελοντική για ηλικίες 18-25 ετών. Η θητεία περιλαμβάνει 3 μήνες στρατιωτική εκπαίδευση σε συνδυασμό με κοινωνική υπηρεσία, και διαρκεί μέχρι 2 έτη. Τατζικιστάν Η στράτευση στο Τατζικιστάν είναι υποχρεωτική για τους άντρες, με διάρκεια 18 μήνες (12 μήνες για απόφοιτους πανεπιστημίων). Η στρατολόγηση πολλές φορές γίνεται με βίαιη προσαγωγή των νέων από δημόσιους χώρους (oblava) ή μετά από εισβολή σε κατοικίες. Οικογένειες προσπαθούν να αποφύγουν τη θητεία, επειδή οι συνθήκες διαβίωσης στα στρατόπεδα είναι επικίνδυνες για την υγεία, ενώ υπάρχουν σοβαρά προβλήματα με ξυλοδαρμούς και κακομεταχείριση (dedovshina) που έχουν οδηγήσει σε θανάτους. Οργανώσεις για τα ανθρώπινα δικαιώματα διαμαρτύρονται για αυτές τις πρακτικές και οι Αρχές της χώρας δεσμεύτηκαν για βελτίωση. Το 2021 η κυβέρνηση αποφάσισε να δοθεί η δυνατότητα εξαγοράς της θητείας. Τζαμάικα Στην Τζαμάικα η στρατιωτική θητεία είναι προαιρετική για πολίτες άνω των 18 ετών. Νεώτεροι νεοσύλλεκτοι μπορούν να καταταγούν με γονική συναίνεση. Τζιμπουτί Τόγκο Προβλέπεται επιλεκτική στράτευση διάρκειας 2 ετών, δεν εφαρμόζεται υποχρεωτική στρατολόγηση. Τόνγκα Τουβαλού Τουρκία Στην Τουρκία, η υποχρεωτική στρατιωτική θητεία ισχύει για όλους τους άνδρες ηλικίας 20 έως 41 χρονών. Όσοι συμμετέχουν σε προγράμματα τριτοβάθμιας εκπαίδευσης ή επαγγελματικής κατάρτισης επιτρέπεται να καθυστερήσουν την κατάταξη έως ότου ολοκληρώσουν τα προγράμματα ή φθάσουν σε ορισμένη ηλικία. Στις 25 Ιουνίου 2019, ο πρόεδρος της Τουρκίας Ρετζέπ Ταγίπ Ερντογάν υπέγραψε νέο νόμο για τη στρατιωτική υπηρεσία, ο οποίος προβλέπει μείωση της θητείας κατά το ήμισυ (συνολική διάρκεια 6 μήνες) και δυνατότητα σε όλους τους στρατιώτες (εκτός αν υπάρχουν ελλείψεις) να εξαγοράσουν το υπόλοιπο της θητείας τους αφού λάβουν βασική εκπαίδευση για 1 μήνα Παλιότερα, κυρίως όσοι αποκτούσαν πανεπιστημιακή μόρφωση μπορούσαν να υπηρετήσουν 6 μήνες αντί για 12 πλήρους θητείας (είχε μειωθεί το 2014, από 15 μήνες). Επίσης, μόνο οι πολίτες που διέμεναν εκτός Τουρκίας και είχαν εργαστεί για τουλάχιστον 3 χρόνια μπορούσαν να εξαγοράσουν τη θητεία τους. Κατά καιρούς και ανάλογα με τις οικονομικές ανάγκες του στρατού, δινόταν η δυνατότητα εξαγοράς της θητείας και σε άλλες κατηγορίες, όπως τα έτη 1987, 1992, 1999, 2011 και 2015. Η πιο πρόσφατη ήταν η περίοδος Αύγουστος - Νοέμβριος 2018. Για να αποφύγουν να βρεθούν σε εμπόλεμη ζώνη, αρκετοί είχαν επιλέξει να πληρώσουν, με αποτέλεσμα χιλιάδες υπόχρεων να κάνουν χρήση της ρύθμισης. Η άρνηση της υποχρεωτικής στρατιωτικής θητείας λόγω αντίρρησης συνείδησης είναι παράνομη στην Τουρκία και τιμωρείται με φυλάκιση από τον νόμο. Επίσης, ο Κανονισμός για τη Στρατιωτική Υγεία των Τουρκικών Ενόπλων Δυνάμεων αναφέρει την ομοφυλοφιλία ως ασθένεια. Τα άτομα αυτά πρέπει να «αποδείξουν την ομοφυλοφιλία τους», υφιστάμενοι εξετάσεις που το Human Rights Watch χαρακτηρίζει «ταπεινωτικές και εξευτελιστικές». Τουρκμενιστάν Τρινιδάδ και Τομπάγκο Τσαντ Τσεχία Η Τσεχία κατήργησε τη στρατιωτική θητεία στις 31 Δεκεμβρίου 2004. Τυνησία Οι Τυνήσιοι πολίτες (άνδρες και γυναίκες) ηλικίας 20-23 ετών καλούνται να εκπληρώσουν τη θητεία τους, διάρκειας 12 μηνών. Εθελοντές μπορούν να καταταγούν και νωρίτερα, στην ηλικία των 18. Στην πράξη ένα πολύ μικρό ποσοστό παρουσιάζεται για υπηρεσία, και ο στρατός στελεχώνεται κυρίως από επαγγελματίες. Υεμένη Φιλιππίνες Φινλανδία Οι Φινλανδοί έχουν έντονο το πατριωτικό πνεύμα και κάθε χρόνο περίπου 80% του πληθυσμού υπηρετεί. Η διάρκεια της θητείας είναι περίπου 6, 9 ή 12 μήνες ανάλογα το πόστο. Υπάρχει και η δυνατότητα άοπλης θητείας διάρκειας 9 ή 12 μηνών. Η αναβολή επιτρέπεται για διάφορες αιτίες μέχρι την ηλικία των 29 ετών. Για τους αντιρρησίες συνείδησης η θητεία διαρκεί 12 μήνες, ενώ υπάρχουν και αποστρατικοποιημένες περιοχές των οποίων οι κάτοικοι απαλλάσσονται (Νησιά Ώλαντ) Η ρύθμιση του μεγέθους του στρατεύματος βασίζεται σε μια διαφορετική λογική από της επιλεκτικής στράτευσης. Όσοι Φινλανδοί ολοκληρώνουν τη βασική εκπαίδευση τίθενται στις εφεδρείες μέχρι την ηλικία των 50 ή 60, και καλούνται ανά διαστήματα για χρονική διάρκεια ανάλογα με τον βαθμό τους. Οι εργοδότες είναι υποχρεωμένοι να τους επαναπροσλάβουν, ενώ εκτιμάται θετικά για την πορεία της καριέρας και τις απολαβές τους. Φίτζι Χιλή Όλοι οι άντρες της Χιλής μεταξύ 17 και 24 ετών είναι εν δυνάμει επιλέξιμοι για στρατιωτική θητεία (12 μήνες πεζικό - 22 μήνες ναυτικό/ αεροπορία). Αρχικά, η στρατιωτική θητεία είναι εθελοντική και γίνεται υποχρεωτική μόνο αν δεν έχουν ολοκληρωθεί οι ποσοστώσεις που απαιτούνται για τις ένοπλες δυνάμεις. Η γενική διεύθυνση εθνικής κινητοποίησης (στα ισπανικά Dirección general de Movilización Nacional, DGMN) είναι υπεύθυνη για την τελική πρόσληψη εθελοντών και στρατιωτών. Όσοι κληθούν υποχρεωτικά, μπορούν να υποβάλλουν αίτηση για απαλλαγή (έγγαμοι, οικονομικοί λόγοι, απόγονοι θυμάτων παραβίασης ανθρωπίνων δικαιωμάτων ή πολιτικής βίας, προβλήματα υγείας), ενώ όσοι σπουδάζουν μπορούν να προσφέρουν εναλλακτική υπηρεσία. Σε αρκετές χώρες δίνεται η δυνατότητα στις γυναίκες να συμμετέχουν στο στράτευμα, συνήθως σε πιο υποστηρικτικό ρόλο, ενώ σε άλλες απαγορεύεται τελείως. Στις παρακάτω εξαιρέσεις τους επιβάλλεται η θητεία: Βόρεια Κορέα (3-5 χρόνια) Γουινέα-Μπισάου (2 χρόνια, επιλεκτική) Ερυθραία (πρακτικά απροσδιόριστο) Ισραήλ (2 χρόνια) Μάλι (2 χρόνια, επιλεκτική) Μοζαμβίκη (2 χρόνια, επιλεκτική) Μπενίν (18 μήνες, επιλεκτική) Νίγηρας (2 χρόνια, επιλεκτική) Νορβηγία (υπάρχει επιλογή κοινωνικής θητείας) Πράσινο Ακρωτήριο (2 χρόνια, επιλεκτική) Σουδάν (1-2 χρόνια) Σουηδία (9-12 μήνες, επιλεκτική) Τσαντ (1 χρόνος, επιλεκτική) Τυνησία (1 χρόνος) Αντιρρησίες συνείδησης στην Ελλάδα Διεθνής Αμνηστία Ευρωπαϊκό γραφείο Αντίρρησης Συνείδησης Παρατηρητήριο Ανθρωπίνων Δικαιωμάτων Ύπατη Αρμοστεία ΟΗΕ (UNHCR) Child Soldiers Αρχειοθετήθηκε 2019-09-11 στο Wayback Machine. War Resisters' International